**О Б Щ И Н С К И С Ъ В Е Т - Н И К О П О Л**

-------------------------------------------------------------------------------------------------

**П Р О Т О К О Л**

**№ 64**

 Днес **26.08.2019г**. /понеделник/ от 10.00 часа в заседателната зала на Община Никопол се проведе **шестдесет и четвъртото заседание**  на Общински Съвет – Никопол.

 На заседанието присъстват: общинските съветници, Кмета на Община Никопол- д-р Валерий Желязков, зам.Кмета на Община Никопол – Любомир Мачев, зам.кмета на Община Никопол арх.Бойко Балтаков, кметове на населени места от общината.

Заседанието се председателства от Красимир Халов – Председател на ОбС – Никопол, протоколчик – Христина Миланова- главен специалист в ОбС – Никопол.

 Красимир Халов: Уважаеми общински съветници, уважаеми г-н Мачев, на основание чл.23, ал.4, т.1 от ЗМСМА, откривам днешното **шестдесет и четвърто**  заседание на Общински съвет – Никопол.

Имаме кворум, от 17 общински съветника в залата присъстват 10 общински съветника, отсъстват по уважителни причини с подадени уведомления до Председателя на ОбС –*Майдън Сакаджиев, Ахмед Ахмедов, Красимир Гатев, Емил Бебенов, Цветан Андреев*. Отсъства без подадено заявление - *Веселин Недков.*

Колеги, материалите са Ви раздадени с проекта за дневен ред, разгледани са на заседания на Постоянни комисии и са взети становища по тях, имате ли предложения, допълнения и съображения по така представеният Ви проект за дневен ред?

 В Общински съвет е постъпила докладна записка с вх.№163 от 19.08.2019г. **относно:** *Продължаване сроковете за усвояване и погасяване на поет дълг, по реда на Закона за общинския дълг, по* ***договор №1057/13.03.2019 г.*** *за (мостов) кредит, финансиран от „Фонд за органите на местното самоуправление в България-ФЛАГ” ЕАД, за реализацията на проект с наименование:* ***„Мостове на времето: Интегриран подход за подобряване на устойчивото използване на трансграничното културно наследство в Никопол и Турну Мъгуреле“ по договор за субсидия № 32881, сключен на 14.03.2017 г. по ТГС Румъния-България*** ***2014-2020 г..***

Колеги, гласуваме за влизане в днешния дневен ред докладна записка с вх.№163, моля гласувайте.

ГЛАСУВАЛИ – 10 СЪВЕТНИКА

„ЗА“ – 10 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

 Кр.Халов: Приема се да влезе в дневния ред, като т.8 от същия. Докладната е разгледана на заседание на П.К. и има положително – утвърдително становище по проекта за решение.

Гласуваме целия дневен ред, моля гласувайте.

ГЛАСУВАЛИ – 10 СЪВЕТНИКА

„ЗА“ – 10 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

**ОБЩИНСКИ СЪВЕТ – НИКОПОЛ ПРИЕ СЛЕДНИЯ**

**ДНЕВЕН РЕД:**

**1**.Докладна записка **относно:** Подготовка на придружаващи документи във връзка с искане за авансово плащане договорBG06RDNP001-7.001-0092-C01/09.05.2019г. с Управляващия орган на ПРСР, в изпълнение на проект „Реконструкция и рехабилитация на улици в Община Никопол“, финансиран по Процедура чрез подбор № BG06RDNP001-7.001 по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програмата за развитие на селските райони за периода 2014 - 2020г..

 Вносител: Кмет на общината

**2**.Докладна записка **относно:** Подготовка на придружаващи документи във връзка с искане за авансово плащане за финансиране разход за ДДС по договорBG06RDNP001-7.001-0092-C01/09.05.2019г. с Управляващия орган на ПРСР, в изпълнение на проект „Реконструкция и рехабилитация на улици в Община Никопол“, финансиран по Процедура чрез подбор № BG06RDNP001-7.001 по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програмата за развитие на селските райони за периода 2014 - 2020г..

 Вносител: Кмет на общината

**3**.Докладна записка **относно:** Подготовка на придружаващи документи във връзка с искане за авансово плащане договор**BG06RDNP001-7.006-0072-C01**/21.05.2019г. с Управляващия орган на ПРСР, в изпълнение на проект **"Основно обновяване на централен площад и прилежащи пространства в гр. Никопол - подобект: „Централен площад“, находящ се в УПИ І -19, 1128, 1205, 1171 в кв. 24, в гр. Никопол"**, финансиран по Процедура чрез подбор № BG06RDNP001-7.006 – Площи „Изграждане и/или обновяване на площи за широко обществено ползване, предназначени за трайно задоволяване на обществените потребности от общинско значение“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програма за развитие на селските райони 2014 – 2020 г.“ **.**

 Вносител: Кмет на общината

**4**.Докладна записка **относно:** Подготовка на придружаващи документи във връзка с искане за авансово плащане за финансиране разход за ДДС по договор**BG06RDNP001-7.006-0072-C01**/21.05.2019г. с Управляващия орган на ПРСР, в изпълнение на проект **"Основно обновяване на централен площад и прилежащи пространства в гр. Никопол - подобект: „Централен площад“, находящ се в УПИ І -19, 1128, 1205, 1171 в кв. 24, в гр. Никопол"**, финансиран по Процедура чрез подбор № BG06RDNP001-7.006 – Площи „Изграждане и/или обновяване на площи за широко обществено ползване, предназначени за трайно задоволяване на обществените потребности от общинско значение“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програма за развитие на селските райони 2014 – 2020 г.“.

 Вносител: Кмет на общината

**5**.Докладна записка **относно**: Поемане на дългосрочен дълг, по реда на Закона за общинския дълг, подлежащ на финансиране от „Фонд за органите на местното самоуправление в България-ФЛАГ” ЕАД, за рефинансиране на съществуващ дълг, чрез обединяване на дългосрочни кредити, по договори за кредит №794/28.08.2015 г. и №1033/30.11.2018 г., за рефинансиране и съфинансиране на разходи по проектите по договори за кредит № 930 и 931 от 29.11.2017 г. и за рефинансиране и съфинансиране на разходи по проектите по договори за кредит №1057 и №1058 от 13.03.2019 г. , представляващи разходи за сметка на бюджета на Община Никопол.

 Вносител: Кмет на общината

**6.**Докладна записка **относно:** Актуализация на бюджета на Община Никопол за 2019 година.

 Вносител: Кмет на общината

**7**.Докладна записка **относно:** Ползване на дървесина от горски територии общинска собственост през 2019г..

 Вносител: Кмет на общината

**8**.Докладна записка **относно:** Продължаване сроковете за усвояване и погасяване на поет дълг, по реда на Закона за общинския дълг, по **договор №1057/13.03.2019 г.** за (мостов) кредит, финансиран от „Фонд за органите на местното самоуправление в България-ФЛАГ” ЕАД, за реализацията на проект с наименование: **„Мостове на времето: Интегриран подход за подобряване на устойчивото използване на трансграничното културно наследство в Никопол и Турну Мъгуреле“ по договор за субсидия № 32881, сключен на 14.03.2017 г. по ТГС Румъния-България**  **2014-2020 г..**

 Вносител: Кмет на общината

9.Изказвания, питания, становища и предложения на граждани.

**ПО ПЪРВА ТОЧКА ОТ ДНЕВНИЯ РЕД**

Отношение взеха:

 Кр.Халов: Колеги, ще Ви прочета от докладната записка, кои са улиците включени в този проект за реконструкция и рехабилитация- улица „Дойран“ гр.Никопол, ул.“Лиляна Димитрова“ в с.Новачене, улиците „Петко Симеонов“ и „Паисий“ в с.Муселиево.

 В.Желязков: Ще дам пояснения относно улиците, които ще се рехабилитират и реконструират.

Ул.“Дойран“ в гр.Никопол ремонт на стойност 245хлв., като включва и част от ул.“Д.Благоев“.

Ул. „Петко Симеонов“ и „Паисий“ в с.Муселиево на стойност 182 хлв..

Ул.“Лиляна Димитрова“ в с.Новачене на стойност 412хлв.. На миналата сесия опозицията, ДПС и БСП не гласуваха тези решения, не знам защо, не става въпрос за заем, а за авансово плащане за започване навреме ремонта на улиците, да използваме хубавото време. Такова нещо, да не се гласува такова решение се случва само в Никополска община, това е прецедент. Питат ме хората, те също недоумяват, но това е положението, и ето сега се получава същото нещо, опозицията не е в заседателната зала, отсъства, но ние всички, които сме загрижени за хората от общината сме тук. Благодаря на всички общински съветници, които сега са тук в залата за да гласуват и се вземе решение за осъществяването на тези проекти, правим го за хората, те го заслужават.

 Ахмед Юсеинов- общински съветник: Явно колегите, които не са тук, не ги интересува какво ще се случи с ул.“Дойран“ в Никопол, която е в много лошо състояние. Радвам се, че тази улица ще се оправи, това беше мое желание и желанието на хората живеещи на тази улица. Още в началото Вие г-н Желязков ми казахте, че улицата ще се оправи, и ето сега това се случва, Вие удържахте на думата си. Аз като независим общински съветник винаги съм работил тук, в този ОбС, така както ми е диктувала съвестта, никой по никакъв начин не ме държал с нещо, или управлявал, работя по свое усмотрение и искането на хората от града, моите съграждани. Те искаха да има Болница в Никопол, аз също, и гласувах за това да има Болница, да има къде да се лекуват моите съграждани и хората от нашата община. Сега ще гласувам за ремонта на улиците и площада в Никопол, това се прави за доброто на хората и аз ще го подкрепя.

Надка Божинова- общински съветник: Наблюдаваме вече трета поредна сесия, че колегите от опозицията не присъстват на заседание на ОбС, чуваме в публичното пространство, говорят за теглене на кредити, че ще се натоварва общината през следващите години. Надявам се на тази сесия, всички да се обединим и да гласуваме тези четири докладни записки. Искам да поясня на гражданите, че тук не става въпрос за теглене на кредит, тук става въпрос за вече сключени договори от Кмета на Община Никопол д-р В.Желязков, за улици по населени места, за улицата в с.Новачене, която няколко мандата се опитваме да включим за рехабилитация, в Муселиево и площада в Никопол. Сега преди да вляза на сесия ми звъняха граждани да питат, вярно ли е, че ул.“Дойран“ няма да бъде направена, вярно ли е, че пак няма да се гласува и ще остане в това положение в което се намира сега, както улицата така и площада.

Става въпрос за авансово плащане по проектите, това е едно улеснение на строителните организации, които ще работят, да направят обществените поръчки и през месеците, когато протичат местните избори да може да се работи, а не да се стопира всичко и да се загубят средствата. Надявам се, че всички днес ще гласуват за тези решения.

Любомир Мачев: За мен е непонятно негласуването на тези точки от общинските съветници, които не са тук сега в залата. Искам лично да изкажа благодарност и уважение към присъстващите тук общински съветници, към г-н Ахмед Юсеинов и инж.Кирилов, защото знам какви бяха напъните от други страни към тях, да не се присъства на сесия, да се спъва работата, да не се гласуват тези точки, които определят за в бъдеще по-хубавия вид на населените места от общината. Това са улици, които наистина имат нужда от ремонт, както и площада в Никопол. Тези проекти са едно начало, няма как всичко да бъде направено, но се почва да се работи в тази насока.

Мария Георгиева- общински съветник: Община Никопол и хората в нея не бива да стават жертва на политически игри и машинации. За съжаление в последните години на прехода Община Никопол е в това състояние, точно заради политическите игри. Обръщам се както към присъстващите в зала, така и към отсъстващите, престанете с тези политически игри, нито хората нито населените места, нито общинския център заслужават подобно отношение.Така няма как общината да върви напред. В мен след толкова години в политиката се е натрупало отвращение, от липсата на капацитет, визия, машинации, игри, неща, които не са в интерес на никого. Престанете, обединете се и работете, егото настрани го оставете, и помислете за тези хора, за тези населени места. Човек съзрява с годините, умният човек осъзнава грешките си и се научава да ги поправя, аз смятам, че никога не късно тава да се случи и с нашите местни политици. Престанете да си играете с хората, които са Ви избрали. Не делете хората по политическа принадлежност, на хора от града и селата. Престанете с политическите игри, те не са полезни нито за Вас, нито за хората от общината, които са ви избрали да сте тук в местния парламент.

Кр.Халов: Колеги, това е поредното отсъствие на колегите от ДПС и БСП с подадени заявления за отсъствие от сесията, повечето по семейни причини. Те напуснаха едното заседание, на второто не се явиха, сега е третото на което не се явяват по същия начин. Мисля, че тук е мястото за дебат, не да се хвърлят в публичното пространство неистини, а да дойдат тук, и да отстоят своите позиции и да гласуват против това което се предлага от кмета. Но те трябва да изразят позиция. Не може да критикуваме, че има дупки по улиците, да критикуваме, че моста е паднал и в същото време да разсъждаваме, че асфалт не се яде. Наистина моста е паднал и има дупки по улиците, сега ще се направи както моста, така и площада, ще е две в едно, сега имаме възможност да асфалтираме километри улици в общината, те бягат от дебат.

В.Иванов- кмет на с.Новачене: Наистина ул.“Л.Димитрова“ е в окаяно състояние и ще се радвам, ако започне нейният ремонт. Площада в Новачене не е направен, а е решено, не знам защо не се направи. Проекта е одобрен, ако е възможно да се направи и той.

В.Желязков: Г-н Кмете, въпросът Ви би следвало да зададете към тези, които сега не са в залата, а не към мен.

*/прави допълнителни разяснения за ремонта на ул.“л.Димитрова“./*

Кр.Халов: Колеги, гласуваме на проекта за решение /*чете проекта за решение/.*

На основание чл. 21, ал. 1, т. 23, и ал. 2  от Закона за местното самоуправление и местната администрация и договор/споразумение за предоставяне на безвъзмездна финансова помощ № BG06RDNP001-7.001-0092-C01/09.05.2019г. от 09.05.2019г. по подмярка 7.2 на мярка 7 за Проект „Реконструкция и рехабилитация на улици в Община Никопол”, сключен между ДФ „Земеделие” и Община Никопол, седалище и адрес на управление: гр. Никопол, ул. Александър Стамболийски № 5, ЕИК по БУЛСТАТ 000413885, идентификационен номер по ДДС № BG000413885, представляван от Валерий Димитров Желязков, Общински съвет – Никопол прие следното

**Р Е Ш Е Н И Е**

**№474/26.08.2019г.**

1.Упълномощава Кмета на Община Никопол да подпише Запис на заповед, без протест и без разноски, платима на предявяване в полза на ДФ „Земеделие” в размер до **586 232,43 лева**, (словом: петстотин осемдесет и шест хиляди двеста тридесет и два лева и четиридесет и три стотинки) за обезпечаване на 100 % от заявения размер на авансово плащане по договор за предоставяне на безвъзмездна финансова помощ № BG06RDNP001-7.001-0092-C01/09.05.2019г. от 09.05.2019г. по подмярка 7.2 на мярка 7 за Проект „Реконструкция и рехабилитация на улици в Община Никопол” сключен между Община Никопол и ДФ „Земеделие”.

2. Възлага на Кмета на Община Никопол да подготви необходимите документи за получаване на авансовото плащане по договор № BG06RDNP001-7.001-0092-C01/09.05.2019г. от 09.05.2019г., и да ги представи пред ДФ „Земеделие”.

**Забележка: Общинския съветник К.Кирилов е извън зала, кворум 9 общински съветника.**

ГЛАСУВАЛИ – 9 СЪВЕТНИКА

„ЗА“ – 9 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

**ПО ВТОРА ТОЧКА ОТ ДНЕВНИЯ РЕД**

Дебат не се състоя.

 Кр.Халов: Гласуваме проекта за решение /*чете проекта за решение/.*

 На основание чл. 21, ал. 1, т. 23, и ал. 2  от Закона за местното самоуправление и местната администрация и договор/споразумение за предоставяне на безвъзмездна финансова помощ № BG06RDNP001-7.001-0092-C01/09.05.2019г. от 09.05.2019г. по подмярка 7.2 на мярка 7 за Проект „Реконструкция и рехабилитация на улици в Община Никопол”, сключен между ДФ „Земеделие” и Община Никопол, седалище и адрес на управление: гр. Никопол, ул. Александър Стамболийски № 5, ЕИК по БУЛСТАТ 000413885, идентификационен номер по ДДС № BG000413885, представляван от Валерий Димитров Желязков, Общински съвет – Никопол прие следното

**Р Е Ш Е Н И Е**

**№475/26.08.2019г.**

1.Упълномощава Кмета на Община Никопол да подпише Запис на заповед, без протест и без разноски, платима на предявяване в полза на ДФ „Земеделие” в размер до 117 246,49 лева, (словом: сто и седемнадесет хиляди двеста четиридесет и шест лева и четиридесет и девет стотинки) за обезпечаване на 100 % от заявения за финансиране разход за ДДС към заявка за авансово плащане по договор за предоставяне на безвъзмездна финансова помощ № BG06RDNP001-7.001-0092-C01/09.05.2019г. от 09.05.2019г. по подмярка 7.2 на мярка 7 за Проект „Реконструкция и рехабилитация на улици в Община Никопол“ сключен между Община Никопол и ДФ „Земеделие”.

 2. Възлага на Кмета на Община Никопол да подготви необходимите документи за получаване на заявения за финансиране разход за ДДС към заявка за авансово плащане по договор № BG06RDNP001-7.001-0092-C01/09.05.2019г. от 09.05.2019г. и да ги представи пред ДФ „Земеделие”.

ГЛАСУВАЛИ – 10 СЪВЕТНИКА

„ЗА“ – 10 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

**ПО ТРЕТА ТОЧКА ОТ ДНЕВНИЯ РЕД**

 Отношение взеха:

 В.Желязков: */Прави допълнителни пояснения по докладната записка за площада в Никопол и моста/.*

 Кр.Халов: Колеги, гласуваме проекта за решение /*чете проекта за решение/.*

 На основание чл. 21, ал. 1, т. 23, и ал. 2  от Закона за местното самоуправление и местната администрация и договор/споразумение за предоставяне на безвъзмездна финансова помощ № BG06RDNP001-7.006-0072-C01/21.05.2019г. от 21.05.2019г. по подмярка 7.2 на мярка 7 за Проект „"Основно обновяване на централен площад и прилежащи пространства в гр. Никопол - подобект: „Централен площад“, находящ се в УПИ І -19, 1128, 1205, 1171 в кв. 24, в гр. Никопол", сключен между ДФ „Земеделие” и Община Никопол, седалище и адрес на управление: гр. Никопол, ул. Александър Стамболийски № 5, ЕИК по БУЛСТАТ 000413885, идентификационен номер по ДДС № BG000413885, представляван от Валерий Димитров Желязков, Общински съвет – Никопол прие следното

**Р Е Ш Е Н И Е**

**№476/26.08.2019г.**

1.Упълномощава Кмета на Община Никопол да подпише Запис на заповед, без протест и без разноски, платима на предявяване в полза на ДФ „Земеделие” в размер до **316 144,22 лева**, (словом: триста и шестнадесет сто четиридесет и четири лева и двадесет и две стотинки) за обезпечаване на 100 % от заявения размер на авансово плащане по договор за предоставяне на безвъзмездна финансова помощ № BG06RDNP001-7.006-0072-C01 от 21.05.2019г. по подмярка 7.2 на мярка 7 за Проект "Основно обновяване на централен площад и прилежащи пространства в гр. Никопол - подобект: „Централен площад“, находящ се в УПИ І -19, 1128, 1205, 1171 в кв. 24, в гр. Никопол" сключен между Община Никопол и ДФ „Земеделие”.

2. Възлага на Кмета на Община Никопол да подготви необходимите документи за получаване на авансовото плащане по договор № BG06RDNP001-7.001-0072-C01 от 09.05.2019г. и да ги представи пред ДФ „Земеделие”.

ГЛАСУВАЛИ – 10 СЪВЕТНИКА

„ЗА“ – 10 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

**ПО ЧЕТВЪРТА ТОЧКА ОТ ДНЕВНИЯ РЕД**

Дебат не се състоя.

 Кр.Халов: Колеги, гласуваме проекта за решение */чете проекта за решение/.*

На основание чл. 21, ал. 1, т. 23, и ал. 2  от Закона за местното самоуправление и местната администрация и договор/споразумение за предоставяне на безвъзмездна финансова помощ № BG06RDNP001-7.006-0072-C01/21.05.2019г. от 21.05.2019г. по подмярка 7.2 на мярка 7 за Проект „"Основно обновяване на централен площад и прилежащи пространства в гр. Никопол - подобект: „Централен площад“, находящ се в УПИ І -19, 1128, 1205, 1171 в кв. 24, в гр. Никопол", сключен между ДФ „Земеделие” и Община Никопол, седалище и адрес на управление: гр. Никопол, ул. Александър Стамболийски № 5, ЕИК по БУЛСТАТ 000413885, идентификационен номер по ДДС № BG000413885, представляван от Валерий Димитров Желязков, Общински съвет – Никопол прие следното

**Р Е Ш Е Н И Е**

**№477/26.08.2019г.**

1. Упълномощава Кмета на Община Никопол да подпише Запис на заповед, без протест и без разноски, платима на предявяване в полза на ДФ „Земеделие” в размер до **63 228,84 лева**, (словом: шестдесет и три хиляди двеста двадесет и осем лева и осемдесет и четири стотинки) за обезпечаване на 100 % от заявения размер на авансово плащане по договор за предоставяне на безвъзмездна финансова помощ № BG06RDNP001-7.006-0072-C01 от 21.05.2019г. по подмярка 7.2 на мярка 7 за Проект "Основно обновяване на централен площад и прилежащи пространства в гр. Никопол - подобект: „Централен площад“, находящ се в УПИ І -19, 1128, 1205, 1171 в кв. 24, в гр. Никопол" сключен между Община Никопол и ДФ „Земеделие”.

2. Възлага на Кмета на Община Никопол да подготви необходимите документи за получаване на заявения за финансиране разход за ДДС към заявка за авансово плащане по договор № BG06RDNP001-7.001-0072-C01 от 21.05.2019г. и да ги представи пред ДФ „Земеделие”.

ГЛАСУВАЛИ – 10 СЪВЕТНИКА

„ЗА“ – 10 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

**ПО ПЕТА ТОЧКА ОТ ДНЕВНИЯ РЕД**

 Отношение взеха:

 Кр.Халов: */Чете докладната, относно за пояснение./*

 В.Желязков: */Прави подробни разяснения по докладната записка/.*

 Кр.Халов: Колеги, гласуваме проекта за решение */чете проекта за решение/.*

 На основание чл. 13, чл. 14, чл.17 и чл. 19а от Закона за общинския дълг и чл.21, ал. 1, т. 10 от Закона местното самоуправление и местната администрация**,** във връзка с предложение на Кмета на Община Никопол относно поемане на дългосрочен дълг, направено по реда на Закона за общинския дълг, Общински съвет – Никопол прие следното

**Р Е Ш Е Н И Е**

**№478/26.08.2019г.**

**1.** Община Никопол да сключи договор за кредит с „Фонд за органите на местното самоуправление в България - ФЛАГ” ЕАД, по силата на който да поеме **дългосрочен общински дълг** с цел **рефинансиране на съществуващ дълг, чрез обединяване на дългосрочни кредити, по договори за кредит №794/28.08.2015 г. и №1033/30.11.2018 г., за рефинансиране и съфинансиране на разходи по проектите по договори за кредит № 930 и 931 от 29.11.2017 г. и за рефинансиране и съфинансиране на разходи по проектите по договори за кредит №1057 и №1058 от 13.03.2019 г. , представляващи разходи за сметка на бюджета на Община Никопол**, при следните основни параметри на дълга:

**1.1. Максимален размер на дълга** – **1 874 278,00 лв.** (*словом: Един милион осемстотин седемдесет и четири хиляди двеста седемдесет и осем лева*);

**1.2. Валута на дълга** – лева;

**1.3. Вид на дълга** – дългосрочен дълг, поет с договор за общински заем;

**1.4. Условия за погасяване**:

1.4.1. Срок на погасяване – **до 120 (сто и двадесет) месеци**, считано от датата на подписване на договора за кредит, с възможност за предсрочно погасяване изцяло или на части, без такса за предсрочно погасяване;

1.4.2. Източници за погасяване на главницата – от собствени бюджетни средства, включително от целевата субсидия за капиталови разходи.

**1.5. Максимален лихвен процент** – шестмесечен EURIBOR плюс максимална надбавка **до** 3.883%, или актуалния лихвен процент, съгласно ценовата политика на Фонд ФЛАГ и Управляващата банка.

**1.6. Други такси, наказателни лихви, неустойки и разноски** – съгласно ценовата политика на Фонд ФЛАГ и Управляващата банка;

**1.7. Начин на обезпечение на кредита**:

1.7.1. Учредяване на залог върху настоящи и бъдещи парични вземания, представляващи настоящи и бъдещи приходи на община Никопол по чл. 45, ал. 1, т. 1, букви от „а“ до „ж“ от Закон за публичните финанси и бюджетните взаимоотношения на общината по чл. 52, ал. 1, т. 1, букви „а“ и „б“ от Закона за публичните финанси, включително и тези, постъпващи по основната банкова бюджетна сметка на Община Никопол, като настоящите и бъдещи вземания за наличностите по тази сметка също са обект на особения залог.

**1.8. Индикативна погасителна схема на дълга** – съгласно приложение №1 към настоящото решение.

**2.** Възлага и делегира права на Кмета на Община Никопол да подготви искането за кредит, да го подаде в офиса на ФОМСБ – ФЛАГ ЕАД, да подпише договора за кредит и договорите за залог, както и да извърши всички останали необходими правни и фактически действия за изпълнение на решението по т. 1.

ГЛАСУВАЛИ – 10 СЪВЕТНИКА

„ЗА“ – 10 СЪВЕТНИКА /Османов, Юсеинов, Георгиев, Павлов, Кирилов, Халов, Георгиева, Божинова, Асенова, Ангелов/

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

**ПО ШЕСТА ТОЧКА ОТ ДНЕВНИЯ РЕД**

Отношение взеха:

 В.Желязков: Искам да направя допълнение към проекта за решение с допълнителна точка четвърта, за отпускане на допълнителна субсидия на футболните клубове на Драгаш войвода и Никопол по 1500лв.за учебно-тренировъчна и спортно състезателна дейност. */прави допълнителни разяснения по направеното предложение/.*

 Кр.Халов: Аз най-накрая ще бъда удовлетворен, че нашите съграждани, Наташа Иванова Димитрова от с.Бацова махала и Георги Фердинандов Илиев от с.Муселиево, след доста време чакане, ще получат по 300 лева помощи за лечение. Не можахме да ги гласуваме тези помощи месец и повече, поради неявяването на някои колеги на заседание на ОбС.

 Светослав Ангелов- зам.председател ОбС: Аз като председател на комисията по младежта и спорта искам да Ви благодаря г-н Кмете за това поредно Ваше отзоваване, и за това решение. Наистина групата се увеличава с отборите, таксите са нараснали за съдийските, в лицето на Община Никопол и двата клуба и този от Новачене разчитат на финансовите средства на общината. Наистина спонсорите са много- малко и помощта е малка. От името на двата клуба благодаря за тези допълнително отпуснати средства с които ще си помогнат да покрият разходите за съдийски такси и охрана на спортно-състезателните дейности.

 Кр.Халов: Колеги, гласуваме направеното предложение от кмета на общината за допълнение на решението с т.4, моля гласувайте това предложение.

ГЛАСУВАЛИ – 10 СЪВЕТНИКА

„ЗА“ – 10 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

 Кр.Халов: Приема се допълнението на решението, гласуваме решението с направеното допълнение /*чете проекта за решение/.*

 На основание чл. 21, ал. 1, т. 6 от Закона за местното самоуправление и местната администрация и чл.124 от Закона за публичните финанси, Общински съвет – Никопол прие следното

**Р Е Ш Е Н И Е**

**№479/26.08.2019г.**

**1.**Утвърждава следните нови капиталови обекти по бюджета на Община Никопол през 2019 г.:

 **А.** По ***проект „Подобрени социални услуги в Домашен социален патронаж гр. Никопол, чрез модернизиране на кухненското оборудване”,*** с ИНВЕСТИТОР - Фонд „Социална закрила” при Министерство на труда и социалната политика, с ВЪЗЛОЖИТЕЛ-ИНВЕСТИТОР - Община Никопол и ИЗПЪЛНИТЕЛ – „АБ-ТЕРМ” ООД, по Договор за сътрудничество № РД-04-122/24.07.2019 г., съгласно *приложение № 1,* както следва:

* 1. обект ***„Печка електрическа с 4 плочи и ел.фурна за GN 2/1”, на стойност 4 489,20лв.*** с ДДС, 1 брой, с година начало/край 2019/2019 г.;
	2. обект ***„Печка електрическа с 6 – нагревна площ 90х60 см и ел. фурна за GN 2/1”, на стойност 5 132,40лв.*** с ДДС, 1 брой, с година начало/край 2019/2019 г.;
	3. обект ***„Пекарна електрическа с 3 отделни камери”, на стойност 5 256,00лв.*** с ДДС, 1 брой, с година начало/край 2019/2019 г.;
	4. обект ***„Зеленчукорезачка с комплект дискове”, на стойност 1 737,60лв.*** с ДДС, 1 брой, с година начало/край 2019/2019 г.;
	5. обект ***„Котлон нисък за казани (Хокер)”, на обща стойност 2 964,00 лв.*** с ДДС, 2 броя (2 бр. х 1482,00 лв. единична цена с ДДС), с година начало/край 2019/2019г.;
	6. обект ***„Котлон електрически с 4 плочи - нагревна площ 60х60 см върху отворена база”, на стойност 3 266,40 лв.*** с ДДС, 1 брой, с година начало/край 2019/2019 г.;

***ИНВЕСТИТОРЪТ (Фонд „Социална закрила”) заплаща 90 % от стойността, с включен ДДС, а ВЪЗЛОЖИТЕЛЯТ-ИНВЕСТИТОР (Община Никопол) заплаща останалите 10 %.***

**Б.** за кметство с. Драгаш войвода, с източник утвърдени бюджетни средства за местни дейности по бюджета на кметството, съгласно *приложение № 1,* както следва:

1.1. обект ***„Компютър, 1 брой, за Кметство с. Драгаш войвода”,*** на стойност 561 лв.с ДДС, с година начало/край 2019/2019 г.;

**В.**за Центровете за настаняване от семеен тип за пълнолетни лица с психични разстройства (ЦНСТПЛПР) №1 и № 2 в с. Драгаш войвода, с източник на финансиране за ЦНСТПЛПР № 1 част от остатъкът от средствата от преходния остатък от 2018 г. на ЦНСТПЛПР № 1 с. Драгаш войвода в размер на 3 263 лв. и 3 322 лв. дофинансиране от първостепенния разпоредител с бюджет за ЦНСТПЛПР № 2 , съгласно *приложение № 1,* както следва:

1.1. обект ***„Основен ремонт на инсталация за парно отопление на твърдо гориво в*** ***ЦНСТПЛПР № 1 с. Драгаш войвода ”,*** на стойност 3 263 лв., с година начало/край 2019/2019 г.;

1.2. обект ***„Основен ремонт на инсталация за парно отопление на твърдо гориво в*** ***ЦНСТПЛПР № 2 с. Драгаш войвода ”,*** на стойност 3 322 лв., с година начало/край 2019/2019 г. **При формиране на преходен остатък в ЦНСТПЛПР № 2 с. Драгаш войвода, сумата в размер до 3 322 лв., усвоена за капиталовия обект, се възстановява на първостепенния разпоредител с бюджет.**

**2.** Да се изплатят еднократни финансови помощи, както следва:

* 1. в размер на **300 (Триста) лева** **на Наташа Димитрова от с………**, община Никопол, за лечение, съгласно Становище от 29.07.2019 г. на Обществения съвет за контрол на системата за социално подпомагане при Община Никопол, по заявление вх. № 94-833/12.06.2019 г., постъпило в деловодството на Община Никопол;
	2. в размер на **300 (Триста) лева** **на Георги Илиев от с………..**, община Никопол, за лечение, съгласно Становище от 29.07.2019 г. на Обществения съвет за контрол на системата за социално подпомагане при Община Никопол, по заявление вх. № 94-1144/25.06.2019 г., постъпило в деловодството на Община Никопол.

**3.** Утвърждава актуализацията на общинския бюджет, във връзка с разчетите от т.1-2 , както следва:

3.1.По бюджета на Първостепенния разпоредител с бюджет - за гр.Никопол:

|  |  |  |  |  |  |
| --- | --- | --- | --- | --- | --- |
| **Наименование/Дейност**  | **Общо** | **І трим.** | **ІІ трим.** | **ІІІ трим.** | **ІV трим.** |
| **ПО ПРИХОДА** |  |  |  |  |  |
| Приходи за местни дейности: §13-03-Данък върху превозните средства | **+ 6 207** | 0 | 0 | + 6 207 | 0 |
| Трансфери за местни дейности: §61-00-Трансфери между бюджети – получени трансфери (+) (МТСП-Фонд „Социална закрила”) | **+ 20 561** | 0 | 0 | + 20 561 | 0 |
|  |  |  |  |  |  |
| **ПО РАЗХОДА** |  |  |  |  |  |
| Местна дейност 122 „Общинска администрация”-подпараграф 42-14 „Обезщетения и помощи по решение на общинския съвет” | **+ 600** | 0 | 0 | + 600 | 0 |
| Местна дейност 122 „Общинска администрация”-подпараграф 52-01 „Придобиване на компютри и хардуер”, 1 бр. за кметство с. Драгаш войвода | **+561** | +500 | 0 | + 61 | 0 |
| Местна дейност 524 „Домашен социален патронаж” – за гр. Никопол-параграф 52-00 „Придобиване на дълготрайни материални активи” | **+ 22 846** | 0 | 0 | + 22 846 | 0 |
|  |  |  |  |  |  |

* 1. По бюджета на Второстепенния разпоредител с бюджет – кмета на кметство с.Драгаш войвода:

|  |  |  |  |  |  |
| --- | --- | --- | --- | --- | --- |
| **Наименование/Дейност**  | **Общо** | **І трим.** | **ІІ трим.** | **ІІІ трим.** | **ІV трим.** |
| **ПО РАЗХОДА** |  |  |  |  |  |
| Местна дейност 122 „Общинска администрация”-подпараграф 10-15 „материали” | **-61** | 0 | 0 | -61 | 0 |
| Местна дейност 122 „Общинска администрация”-подпараграф 10-30 „текущ ремонт” | **-400** | -400 | 0 | 0 | 0 |
| Местна дейност 532 „Програми за временна заетост”-подпараграф 10-15 „Материали” | **-100** | -100 | 0 | 0 | 0 |

3.3.По бюджета на ВРБ-управителя на ЦНСТПЛПР **№ 1**- с.Драгаш войвода:

|  |  |  |  |  |  |
| --- | --- | --- | --- | --- | --- |
| **Наименование/Дейност**  | **Общо** | **І трим.** | **ІІ трим.** | **ІІІ трим.** | **ІV трим.** |
| **ПО РАЗХОДА** |  |  |  |  |  |
| делегирана от държавата дейност 530 „ЦНСТ” № 1-подпараграф 10-30 „текущ ремонт”  | **- 2 000** | - 2 000 | 0 | 0 | 0 |
| делегирана от държавата дейност 530 „ЦНСТ” № 1-подпараграф 10-20 „разходи за външни услуги”  | **- 1 263** | 0 | 0 | - 1 263 | 0 |
| делегирана от държавата дейност 530 „ЦНСТ” № 1-параграф 52-00 „Придобиване на дълготрайни материални активи”**-„Основен ремонт на инсталация за парно отопление на твърдо гориво в ЦНСТПЛПР № 1 с.Драгаш войвода”** | **+ 3 263** | + 2 000 | 0 | + 1263 | 0 |

ВРБ-второстепенен разпоредител с бюджет

3.4.По бюджета на ВРБ-управителя на ЦНСТПЛПР **№ 2**- с.Драгаш войвода:

|  |  |  |  |  |  |
| --- | --- | --- | --- | --- | --- |
| **Наименование/Дейност**  | **Общо** | **І трим.** | **ІІ трим.** | **ІІІ трим.** | **ІV трим.** |
| **ПО РАЗХОДА** |  |  |  |  |  |
| дофинансиране дейност 530 „ЦНСТ” № 2-параграф 52-00 „Придобиване на дълготрайни материални активи”**-„Основен ремонт на инсталация за парно отопление на твърдо гориво в ЦНСТПЛПР № 2 с.Драгаш войвода”** | **+ 3 322** | 0 | 0 | + 3 322 | 0 |

ВРБ-второстепенен разпоредител с бюджет

4.Утвърждава допълнителен разчет за субсидии на организации с нестопанска цел в размер до **3** **000 лв.** за спортно-състезателна и учебно-тренировъчна дейност /съдийски разходи, хонорари, транспорт, екипировка и др./, както следва:

* на Сдружение „ФК Ситомир” – гр.Никопол – до 1 500 лв.;
* на Сдружение „ФУТБОЛЕН КЛУБ-ВОЙВОДА” – с.Драгаш войвода – до 1 500 лв.

4.1.Упълномощава кмета на общината да договори условията за ползване на средствата.

**5.** Утвърждава актуализацията на общинския бюджет, във връзка с разчетите от т.4 , както следва:

5.1.По бюджета на Първостепенния разпоредител с бюджет - за гр.Никопол:

|  |  |  |  |  |  |
| --- | --- | --- | --- | --- | --- |
| **Наименование/Дейност**  | **Общо** | **І трим.** | **ІІ трим.** | **ІІІ трим.** | **ІV трим.** |
| **ПО ПРИХОДА** |  |  |  |  |  |
| Приходи за местни дейности: §13-03-Данък върху превозните средства | **+ 3 000** | 0 | 0 | + 3 000 | 0 |
| **ПО РАЗХОДА** |  |  |  |  |  |
| Местна дейност 714 „Спортни бази за спорт за всички”-подпараграф 45-00 „Субсидии и други текущи трансфери за юридически лица с нестопанска цел” – за Сдружение „ФК Ситомир” – гр.Никопол – до 1 500 лв.; | **+1 500** | 0 | 0 | + 1 500 | 0 |
| Местна дейност 714 „Спортни бази за спорт за всички”-подпараграф 45-00 „Субсидии и други текущи трансфери за юридически лица с нестопанска цел” – за Сдружение „ФУТБОЛЕН КЛУБ-ВОЙВОДА” – с.Драгаш войвода – до 1 500 лв.; | **+1 500** | 0 | 0 | + 1 500 | 0 |

ГЛАСУВАЛИ – 10 СЪВЕТНИКА

„ЗА“ – 10 СЪВЕТНИКА /Османов, Юсеинов, Георгиев, Павлов, Кирилов, Халов, Георгиева, Божинова, Асенова, Ангелов/

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

**ПО СЕДМА ТОЧКА ОТ ДНЕВНИЯ РЕД**

 Отношение взеха:

 В.Желязков: До 15.09.2019г. има забрана за влизане в горските територии поради африканската чума по дивите свине, ако след 15.09. не се свали забраната, може да се забави дърво добиването или да не се разреши, ако не се отмени заповедта на министъра, ще се лишим от добиване на дървесина.

 Дарин Кинов- Кмет с.Въбел: Това, което каза кмета Желязков е така. Сега искам да се обви цената на един кубик дървесна, за да знаят хората.

 В.Желязков: Няма как сега да се обяви цената на един кубик дървесина, защото не знаем фирмата, която ще добива и превозва, каква цена ще сложи за превоза, ще се опитаме да запазим цената от миналата годна, но не обещавам, ще видим как ще се развият нещата.

 Кр.Халов: Колеги, гласуваме проекта за решене */чете проекта за решение/.*

 На основание чл. 21, ал.1, т.8 от ЗМСМА, чл.111, ал.1 и ал. 2, чл.112, ал.1, т.1 от Закона за горите, чл.80, ал.2, т.1 и ал.8 от Правилника за прилагане на Закона за горите, чл.5, ал.1, т.1 и ал. 3 от Наредбата за условията и реда за възлагане изпълнението на дейности в горски територии - държавна и общинска собственост и за ползването на дървесина и недървесни горски продукти и във връзка с Решение № 453/24.04.2019 година, Общински съвет – Никопол прие следното

**Р Е Ш Е Н И Е**

**№480/26.08.2019г.**

1. Общински съвет - Никопол определя ползването на дървесината по одобрен Годишен план за горски територии общинска собственост за 2019 година, да се извърши чрез продажба на стояща дървесина на корен.

 2. Определя таксата на стояща дървесина на корен на 1 /един/ пр.куб.м дървесина в **размер на 25/двадесет и пет/ лева без ДДС за пр.куб.м дърва.**

 3. Добитата дървесина от имотите да се предостави за огрев на местното население, общински учебни заведения и други бюджетни организации.

 4. Процедурата по осигуряване на дърва за огрев да се организира от служители на общинска администрация, кметове на кметства и представител на дружеството, на което е възложено управлението на общинските горски територии.

 5. Оправомощава Кмета на общината да възложи добива на дървесина, съгласно сключения договор за възлагане управлението на горски територии общинска собственост по реда на чл. 181, ал.1, т.3 от Закона за горите.

6. Възлага на Кмета на общината за извърши всички действия за правилно и законосъобразно изпълнение на настоящото решение.

ГЛАСУВАЛИ – 10 СЪВЕТНИКА

„ЗА“ – 10 СЪВЕТНИКА /Османов, Юсеинов, Георгиев, Павлов, Кирилов, Халов, Георгиева, Божинова, Асенова, Ангелов/

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

**ПО ОСМА ТОЧКА ОТ ДНЕВНИЯ РЕД**

Отношение взеха:

 В.Желязков: Прави допълнителни разяснения по докладната записка.

 Кр.Халов: Гласуваме проекта за решение */чете проекта за решение/.*

 На основание чл. 13, чл.17 и чл. 19а от Закона за общинския дълг и чл.21, ал. 1, т. 10 от Закона местното самоуправление и местната администрация, във връзка с предложение на Кмета на Община Никопол относно продължаване сроковете за усвояване и погасяване на поет дълг, направено по реда на Закона за общинския дълг,Общинският съвет Никопол прие следното

**Р Е Ш Е Н И Е**

**№481/26.08.2019г.**

**1.**Общински съвет – Никопол променя свое **решение № 391** , прието на заседание № 53 на Общински съвет – Никопол, проведено на 29.11.2018 г., за реализацията на проект **„Мостове на времето: Интегриран подход за подобряване на устойчивото използване на трансграничното културно наследство в Никопол и Турну Мъгуреле“ по договор за субсидия № 32881, сключен на 14.03.2017 г. по ТГС Румъния-България 2014-2020 г.,**  в частта за сроковете на дълга, както следва:

 1.1. **Вид на дълга** – **дългосрочен дълг**, поет с договор за общински заем;

 1.2. Срок на погасяване – **до 25.12.2020 г.**, с възможност за предсрочно погасяване изцяло или на части, без такса за предсрочно погасяване.

 1.3. Останалите условия и параметри по дълга, приети с решение № 391/29.11.2018 г. остават непроменени.

ГЛАСУВАЛИ – 10 СЪВЕТНИКА

„ЗА“ – 9 СЪВЕТНИКА /Османов, Юсеинов, Георгиев, Павлов, Кирилов, Халов, Божинова, Асенова, Ангелов/

„ПРОТИВ“ – НЯМА

„ВЪЗДЪРЖАЛИ СЕ“ – 1 СЪВЕТНИК/ Георгиева/

**ПО ДЕВЕТА ТОЧКА ОТ ДНВНИЯ РЕД**

 Отношение взеха:

 Айхан Османов: Какво става с ул.“Любен Дочев“ в гр.Никопол?

 В.Желязков: Отговаря на въпроса на Османов.

 Мария Георгиева: Имам няколко въпроса.

 Автобусната линия Никопол- Гулянци, какво се случва и кога ще се възстанови да работи по разписание както е по договора?

 По време на провеждането на панаира, много боклуци, замърсяване на околната среда, около контейнерите и др.места, защо не се почиства?

 Кошчетата по улиците в Никопол на някои места трябва да се оправят, имат нужда от ремонт, също така има нужда от мине на улиците в града.

 В.Иванов- кмет с.Новачене: На срещата с Областен управител, се срещнахме и с директора на пътно управление, става въпрос за пътя – Дебово от разклона за Новачене и Бацова махала, там вече няма дупки има кратери. Апелирам към Вас г-н Желязков да говорите с Областния управител и да започне ремонта на този път, той е в крайно лошо състояние, и да се направи преди зимата..

 В.Желязков: Отговаря на Иванов за пътя Новачене-Бацова, отговаря и на въпросите на М.Георгиева.

 Л.Мачев:Пътя за с.Лозица, там хората ще пуснат писма до всички инстанции в България за ремонт на този път, който е в лошо състояние, както и пътя Новачене- Бацова махала.

Да е честито новото оборудване в патронажа в с.Новачене, което придобиха по проект, направено бе за доброто на обслужваните хора и за доброто на работещите в патронажа.

 Д.Кинов-кмет с.Въбел: Изненадан съм от това, което виждам тук сега, липсват много хора от общинските съветници. Някак си не върви да ги няма тук, по какви причини, не знам, някой може ли да ми отговори.

 Кр.Халов: По семейни причини г-н Кинов. /*към кмета на Новачене/* Г-н Кмете ако организирате стачка и затворите пътя, обадете ми се, аз ще дойда първи там, наистина това един от начините да се свърши това нещо. Това се отнася и за другите населени места където има такъв проблем, защото макар и след една година проблема по пътя Никопол- Гулянци беше решен. Наистина е поет ангажимент от 1.09. да започне ремонта и аз казвам, дано да започне.

Уважаеми колеги, Кметове, това е може би е последната сесия пред камера, от тук нататък на сесията през септември, ни предстои да утвърдим съдебните заседатели и да утвърдим заместниците на тези кметове, които ще се кандидатират на тези местни избори. Виждам, че няма желание от колегите за провеждане на заседание, заседанието няма да бъде пред камери, освен ако не излезе нещо важно и належащо, което касае нашите съграждани, ако стане въпрос за финансиране, такова ми е мнението.

Искам на края на този мандат, да Ви благодаря за съвместната работа, за разбирането и да си пожелаем да сме живи и здрави. От тук нататък пожелавам успех на всички на предстоящите местни избори.

 В.Желязков: Благодаря на всички общински съветници за позицията и за всичко това, което свършихме за кратко време, но се свърши много работа в този Общински съвет. Благодаря още веднъж на всички, благодаря на кметовете които са тук и за изразената позиция от тях. Благодаря на моите заместници и надявам се на по-лека кампания и пожелавам успех на тези, които ще се явят на тези местни избори, макар че се съмнявам. Надявам се в следващия Общински съвет, ще има опозиция и управляващи, но нека както и Мария каза, всички да работят заедно за благото на хората от нашата община, защото наистина те заслужават малко повече.

 Кр.Халов: Уважаеми колеги, поради изчерпване на дневния ред закривам шестдесет и четвъртото заседание на Общински съвет –Никопол.

Заседанието приключи в 11.05 часа.

**ПРЕДСЕДАТЕЛ ОбС: /п/**

 **/ Красимир Халов/**

**ЗАМ.ПРЕДСЕДАТЕЛ ОбС:/п/**

 **/Светослав Ангелов/**

**ЗАМ.ПРЕДСЕДАТЕЛ ОбС:/п/**

 **/Мария Георгиева/**

**ПРОТОКОЛЧИК: /п/**

 **/Христина Миланова/**